གུ་རུའི་གསང་སྒྲུབ་དགོས་
བསྐང་བཞུགས༔
ན་མོ་གུ་རུ་ཝེ༔ བསྐང་རྫ་ས་ཡོ་བྱད་ལེགས་པར་བསགས་ནས་སུ༔ སྔགས་དང་ཏིང་འཛིན་ཕྱག་རྒྱས་
སྦྱངས་བསྒྱུར་སྤེལ༔ ཧཱུཾ༔ སྐྱེ་མེད་རང་བྱུང་དབྱིངས་ཀྱི་དཀྱིལ་འཁོར་ནས༔
འགགས་མེད་བདེ་ཆེན་ཡེ་ཤེས་རྒྱས་པའི་མདངས༔ སྣང་སྲིད་རྡོ་རྗེའི་བསྐང་
རྫས་ཕྱག་རྒྱ་ཆེ༔ འཛད་མེད་ནམ་མཁའི་གཏེར་བཞིན་ཡོངས་ཁྱབ་གྱུར༔
ༀ་ཨཱཿཧཱུྃ༔ ཧྲཱིཿ༔ ནུབ་ཕྱོགས་པདྨོ་རྣམ་པར་བཀྲམ་པ་ཞེས༔ ཤིན་ཏུ་ཕུན་ཚོགས་
རྨད་བྱུང་ཞིང་ཁམས་ནས༔ ལྔ་ལྡན་ལོངས་སྐུ་སྣང་བ་མཐའ་ཡས་ཀྱིས༔
སྙིགས་འགྲོ་མགོན་མེད་ཉམ་ཐག་འདུལ་བ་དང༔ ཐུབ་པའི་བསྟན་པ་གཏེར་
གྱིས་གསལ་བར་དགོངས༔ ཐུགས་ཀའི་ཧྲཱི་ཡིག་ཀོ་ཤའི་མཚོ་གླིང་བབསཿ
དེ་རུ་པདྨའི་སྡོང་པོར་སྤྲུལ་པའི་སྐུ༔ པདྨ་འབྱུང་གནས་རང་བྱུང་བདེ་བར་
གཤེགས༔ འགྲོ་རྣམས་དབང་གི་འདུལ་ཕྱིར་སྐུ་མདོག་དམར༔ ལྟ་བས་མི་
ངོམས་ཞལ་དཀྱིལ་ཡངས་ཤིང་མཛེས༔ སྐྱེ་གནས་བཞིས་བསྡུས་གདུལ་
བྱ་མ་ལུས་པ༔ ཚད་མེད་ཐུགས་རྗེས་འཛིན་པས་ཕྱག་བཞི་པ༔ ཉོན་མོངས་
ལམ་ཁྱེར་ལོངས་སྐུའི་ཆས་ཀྱི་བརྒྱན༔ རོ་མཉམ་གདེངས་ཐོབ་རྡོ་རྗེའི་སྐྱིལ་
ཀྲུང་བཞུགས༔ སྤྱན་མེད་འབྱོར་ལྡན་སྲས་ཀྱི་སྐལ་བར་རྙེད༔ རྒྱལ་ཁབ་
རྟོགས་གྲོལ་དུས་མཉམ་ཆོས་བསྟན་ཅིང༔ རོ་གླིང་ཚལ་ནས་ཆོས་གཏེར་


52
52

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་གུ་རུའི་གསང་སྒྲུབ་སྐོར།
ཀ
འོག་མིན་གནས་སུ་
གཏད་རྒྱ་ཐོབ༔ འཆི་བ་མཐར་བྱེད་ཕུག་པར་ཚེ་དབང་འགྲུབ༔ རྡོ་རྗེ་གདན་
ནས་མུ་སྟེགས་རྒོལ་བ་བཟློག༔ ཡང་ལེ་ཤོད་དུ་མཆོག་གི་དངོས་གྲུབ་བརྙེས༔
བོད་ཀྱི་ལྷ་གཅིག་མཚུངས་མེད་བཀའ་དྲིན་ཅན༔ མཛད་མེད་རིན་ཆེན་གཏེར་
གྱིས་འཇིག་རྟེན་བཀང༔ གང་འདུལ་དེར་མཚམས་མ་ངེས་ཅིར་ཡང་བརྫུ༔
དབང་ཆེན་པདྨའི་དཀྱིལ་འཁོར་ཐུགས་དམ་བསྐང༔
དྲུག་པ་རྡོ་རྗེ་འཆང༔ པདྨ་དྲྭ་བར་རྒྱལ་བ་འོད་མཐའ་ཡས༔ མི་མཇེད་ཞིང་
འདིཪ་རིགས་ལྔ་མཚན་བརྒྱད་སོགས༔ སྐུ་གསུམ་དབྱེར་མེད་བླ་མའི་ཐུགས་
དམ་བསྐངཿ༔ དགོངས་པ་སངས་རྒྱས་ཀུན་དང་མཉམ་པར་བཞུགས༔ ཆོས་
གཏེར་སྣང་བས་འཇིག་རྟེན་མུན་པ་འཕྲོག༔ ཕྲིན་ལས་ཐེག་གསུམ་དགེ་
འདུན་དཔལ་དུ་ཆེ༔ མཆོག་གསུམ་བདག་ཉིད་བླ་མའི་ཐུགས་དམ་བསྐང༔
བརྒྱུད་གསུམ་བྱིན་རླབས་དབང་གི་ཆུ་བོ་འདུས༔ དཀྱིལ་འཁོར་ཀུན་བདག་
ཧེ་རུ་ཀ་དཔལ་བཞེངས༔ གནས་གསུམ་མཁའ་འགྲོ་མ་ཚོགས་ཡུམ་དང་
སྦྱོར༔ རྩ་གསུམ་རིགས་འདུས་བླ་མའི་ཐུགས་དམ་བསྐང༔ རྡོ་རྗེ་ལུས་མའི་
མཚན་ཉིད་ཀུན་ཚང་ཞིང༔ འགྲོ་ལ་མྱོང་གྲོལ་ཐར་བའི་རྩི་ཡིས་ཐེབས༔ ཚེ་
ཡི་ཕྱག་རྒྱ་ཟ་ཧོར་འདུལ་བའི་གྲོགས༔ དབྱིངས་ཕྱུག་མནྡྷ་ར་བའི་ཐུགས་
དམ་བསྐང༔ ཡེ་ཤེས་སྐུ་བལྟམ་མཚོ་ཆུ་ཆེན་པོར་རྒྱལ༔ ཤ་ཏ་ངན་སོང་དོང་
སྤྲུགས་བསད་གསོ་གྲུབ༔ བཀའ་བསྡུས་གཏེར་སྦེད་གངས་ཅན་འདྲེན་པའི་
གྲོགས༔ སྤྱན་མ་ཡེ་ཤེས་མཚོ་རྒྱལ་ཐུགས་དམ་བསྐང༔ ཧེ་ས་ལ་ཡི་བཙུན་
མོའི་བམ་བུ་མོ༔ ཆབས་ཅིག་དུར་ཁྲོད་བརྐྱལ་བ་སྤྲེའུས་གསོས༔ སོ་ཀྱས་རྗེས་

53

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་དང་པོ་རྡོ་རྗེ་སྒེག་མའི་གླེགས་བམ།
བཟུང་ཡང་དག་བསྒྲུབ་པའི་གྲོགས༔ མཱ་ཀི་ཤཱཀྱ་དྷེ་ཝའི་ཐུགས་དམ་བསྐང༔
རྔ་ཐུབ་ཐག་མཁན་བུད་མེད་སྦྲུམ་མའི་རོ༔ དུར་ཁྲོད་ལྟུང་བས་བུ་མོ་མ་ཤི་
བ༔ སྟག་མོས་གསོས་པའི་ཟབ་གཏེར་ཐོག་མའི་གྲོགས༔ གོས་དཀར་ཀ་
ལ་སིདྡྷའི་ཐུགས་དམ་བསྐང༔ མོན་རྗེའི་སྲས་མོ་མཚོ་རྒྱལ་ཕྱག་ཕྱིར་འབྲང༔
སྟག་ཚང་ཕུག་པར་འདོད་དགུའི་ལུས་བསྒྱུར་ཞིང༔ འཛམ་གླིང་ལྷ་འདྲེ་དམ་
ལ་བཏགས་པའི་གྲོགས༔ སྒྲོལ་མ་བཀྲ་ཤིས་སྤྱི་འདྲེན་ཐུགས་དམ་བསྐང༔
བདེ་བྱེད་བརྩེགས་པ་ཌཱཀྐིའི་གཙོ་མོ་ཡིས༔ སྒྲུབ་སྡེའི་ཆོས་བསྩལ་རང་རང་
བཀའ་བབས་ལྟར༔ བསྒྲུབས་པས་གྲུབ་བརྙེས་ཕྱག་རྒྱའི་ས་རུ་གཤེགས༔

སྤྲུལ་པའི་རིག་འཛིན་བརྒྱད་ཀྱི་ཐུགས་དམ་བསྐང༔ ཡེ་ཤེས་ཕོ་བྲང་ཆེན་
པོའི་ཕྱོགས་བཞིའི་སྒོ༔ སྐྱོང་མཛད་ལས་ཀྱི་ཕོ་ཉ་གིང་ཆེན་བཞི༔ ཕྲིན་ལས་
བཞི་ལྡན་འབར་བའི་ཕྱག་མཚན་ཅན༔ ཚད་མེད་སྒོ་བ་བཞི་ཡི་ཐུགས་དམ་
བསྐང༔ གངས་ཅན་ཆོས་ཀྱི་རྒྱལ་པོ་ཁྲི་སྲོང་རྗེ༔ འཕགས་པའི་དབང་ཕྱུག་
མཁན་ཆེན་ཞི་བ་འཚོ༔ སྐད་གཉིས་སྨྲ་བའི་ལོ་ཙཱ་པཎ་གྲུབ་སོགས༔ འཇིག་
རྟེན་རྒྱན་གྱུར་རྣམས་ཀྱི་ཐུགས་དམ་བསྐང༔ ཡེར་བའི་གྲུབ་ཆེན་མཆིམས་
ཕུའི་རྗེ་འབངས་དང༔ ཤེལ་བྲག་སྔགས་སྡེ་རི་བཞིའི་སྒོམ་ཆེན་སོགསཿ
དངོས་དང་བརྒྱུད་ནས་རྗེས་བཟུང་རྣལ་འབྱོར་ཚོགས༔ པདྨའི་སྤྲུལ་པ་རྣམས་
ཀྱི་ཐུགས་དམ་བསྐང༔ ཕྱོགས་བཅུའི་ཞིང་ཁམས་འཇིག་རྟེན་བསམ་ཡས་
ན༔ རྒྱུན་ཆད་མེད་པར་དུས་བཞིར་བཞུགས་པ་ཡིས༔ གང་འདུལ་མཛད་
པ་རྒྱ་མཚོའི་ཆོ་འཕྲུལ་ཅན༔ པདྨའི་གསང་གསུམ་བཀོད་པའི་ཐུགས་དམ་

54

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་གུ་རུའི་གསང་སྒྲུབ་སྐོར།
ཀ
བསྐང༔ ཧེ་རུའི་གནས་བཅུ་དུར་ཁྲོད་ཆེན་པོ་བརྒྱད༔ ཉེར་བཞིའི་ཡུལ་དང་
སུམ་ཅུ་རྩ་བདུན་གནས༔ ཉེ་བའི་གནས་སོགས་དབང་མཛད་དཔའ་བོ་
དང༔ རྣལ་འབྱོར་མཁའ་འགྲོ་ཕོ་མོའི་ཐུགས་དམ་བསྐང༔ གཞན་ཡང་ཕྱི་
ནང་སྣོད་བཅུད་མ་ལུས་པར༔ རང་བཞིན་དག་པའི་ཡེ་ཤེས་རྒྱས་བཏབ་
སྟེ༔ བདེ་བ་ཆེན་པོའི་ལོངས་སྐྱོད་རྒྱ་ཆེན་གྱིས༔ མཆོད་བསྐང་མ་རྟོགས་
སྒྲིབ་ ཚོགས་ བཤགས་ པར་ བགྱི༔ ཡི་གེ་བརྒྱ་བ་བཟླ༔ དེ་ལྟར་པདྨའི་སྒྲུབ་པ་ཐམས་ཅད་
ཀྱི༔ ཡང་ཟབ་ཨིནྡྲ་བྷོ་དྷའི་མཐོང་སྣང་ལྟར༔ བཀོད་པའི་གསང་སྒྲུབ་ཟབ་མོའི་བསྐང་བ་འདི༔ མ་
འོངས་རྗེས་འཇུག་དོན་དུ་གཏེར་དུ་སྦས༔ སྐལ་ལྡན་ལས་ཅན་གཅིག་དང་ཕྲད་པར་ཤོག༔ ས་མ་ཡ༔
རྒྱ་རྒྱ་རྒྱ༔ ཟབ་རྒྱ༔ གསང་རྒྱ༔ གཏེར་རྒྱ༔ ཟང་ཟིང་ལྷ་བྲག་དཀར་པོའི་གཏེར་མའོ།།